CELEX: C2007/056/18
Language: bg
Date: 2007-03-10 00:00:00
Title: Дело C-104/06: Решение на Съда (осми състав) от 18 януари 2007 г. — Комисия на Европейските общности/Кралство Швеция (Неизпълнение на задължения на държава-членка — Данъчно законодателство — Отлагане на данъчно облагане на принадена стойност, реализирана от прехвърляне на жилищен имот — Член 18 ЕО, 39 ЕО и 43 ЕО — Членове 28 и 31 от Договора за Европейското икономическо пространство)

10.3.2007   
            
            
               BG
            
            
               Официален вестник на Европейския съюз
            
            
               C 56/11
            
         Решение на Съда (осми състав) от 18 януари 2007 г. — Комисия на Европейските общности/Кралство Швеция
   (Дело C-104/06) (1)
   
   (Неизпълнение на задължения на държава-членка - Данъчно законодателство - Отлагане на данъчно облагане на принадена стойност, реализирана от прехвърляне на жилищен имот - Член 18 ЕО, 39 ЕО и 43 ЕО - Членове 28 и 31 от Договора за Европейското икономическо пространство)
   (2007/C 56/18)
   Език на производството: шведски
   Страни
   
      Ищец: Комисия на Европейските общности (представлявана от: L. Ström и van Lier R. Lyal, представители)
   
      Ответник: Кралство Швеция (представлявано от: A. Kruse, представител)
   Предмет
   Неизпълнение на задължение на държава-членка — Неизпълнение на членове 18, 39, 43 и 56, параграф 1 ЕО и на членове 28, 31 и 40 от Договора за ЕИО — Национално законодателство, което подчинява отлагането на данъчното облагане на принадената стойност, получена при прехвърляне на недвижим имот, предназначен за жилищни нужди на данъкоплатец и придобиване на нов недвижим имот със същото предназначение, на условието недвижимите имоти да са разположени на територията на държавата
   Диспозитив
   
               1)
            
            
               Като е приела и като е запазила действието на данъчни разпоредби като разпоредбите в глава 47 от Закона относно данъка върху дохода (1999:1229) [inkomstskattelagen (1999:1229)], които подчиняват предоставянето на право на отлагане на данъчното облагане на принадената стойност, получена при прехвърляне на частен жилищен имот или право на жилище върху сграда на частна кооперация, на условието новопридобитото жилище също да се намира на шведска територия, Кралство Швеция не изпълнило задълженията си, произтичащи от разпоредбите на членове 18 ЕО, 39 ЕО и 43 ЕО, както и на членове 28 и 31 от Договора за Европейското икономическо пространство.
            
         
               2)
            
            
               Кралство Швеция е осъдено да заплати съдебните разноски.
            
         
      (1)  ОВ C 96, 22.4.2006 г.